ৰাছিয়াৰ ৰাষ্ট্ৰপতি ভ্লাদিমিৰ পুটিনে ভাৰত আৰু ভাৰতীয় লোকসকলক হিয়া উজাৰি প্ৰশংসা কৰিছে। ৰাছিয়াৰ একতা দিৱসৰ কাৰ্যসূচীত দেশ খনৰ ৰাষ্ট্ৰপতি ভ্লাদিমিৰ পুটিনে ৰাছিয়াৰ সকলো দেশবাসীৰ সন্মুখত ভাষণ দিয়ে। ভাষণৰ সময়ত পুটিনে কেৱল তেওঁৰ দেশৰেই নহয় ভাৰতৰো প্ৰশংসা কৰে।
ৰাছিয়ান ভাষাত দিয়া ভাষণ পুটিনে কয় যে ভাৰতে উন্নয়নৰ পথত আগুৱাই গৈছে। তেওঁ সকলো ভাৰতীয়ক "গুণী" বুলিও অভিহিত কৰে। পুটিনে কয়, "ভৱিষ্যতে ভাৰত আৰু উন্নত হ'ব। ভাৰতৰ জনসংখ্যা ১.৫ বিলিয়ন। সেই দেশৰ লোকসকল বহুত প্ৰতিভাশালী। "কিন্তু কেৱল ভাৰতেই নহয়, পুটিনে তেওঁৰ ভাষণত আফ্ৰিকাৰ কথাও উল্লেখ কৰে। তেওঁ আফ্ৰিকাৰ ঔপনিৱেশিক ৰীতি-নীতি, ইয়াৰ ইতিহাসৰ প্ৰসংগ উত্থাপন কৰে।
ৰাছিয়াৰ সংস্কৃতি আৰু সভ্যতাৰ বিষয়ে আলোকপাত কৰি পুটিনে ৰাছিয়াৰ বাসিন্দা সকলোকো প্ৰশংসাৰে ওপচাই দিয়ে। গুজৰাটত ওলোমা দলং খহি বহু লোকৰ মৃত্যু ঘটাৰ শাকাৱহ পৰিবেশত ৰাছিয়া ভাৰতৰ কাষত থিয় দিছে বুলিও তেওঁ কয়। ৰাছিয়াৰ ৰাষ্ট্ৰপতি ভ্লাদিমিৰ পুটিনে ৰাষ্ট্ৰপতি দ্ৰৌপদী মুৰ্মু আৰু প্ৰধানমন্ত্ৰী নৰেন্দ্ৰ মোদীলৈ লিখিছিল, "গুজৰাটৰ দলং দুৰ্যোগত প্ৰাণ হেৰুওৱা লোকসকলৰ পৰিয়াললৈ সমবেদনা জ্ঞাপন কৰিছো।
আনকি মস্কোত এক আলোচনাত পুটিনে ভাৰত আৰু ৰাছিয়াৰ সন্দৰ্ভত কৈছিল, "প্ৰধানমন্ত্ৰী মোদী এজন মহান দেশপ্ৰেমী। নৰেন্দ্ৰ মোদী বিশ্বৰ সেই নেতাসকলৰ মাজৰ এজন যিয়ে নিজৰ দেশ আৰু মানুহৰ স্বাৰ্থত এক স্বতন্ত্ৰ বৈদেশিক নীতি অনুসৰণ কৰিবলৈ সক্ষম হৈছে। মই নিশ্চিত যে ভাৰতৰ ভৱিষ্যত অতি উজ্জ্বল।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
